ร้านสเต๊กลาวเดิมตั้งอยู่ที่ปิยะรมณ์ แต่ตอนนี้ย้ายออกมาตั้งตรงซอยอุดมสุข สาขาใหม่สะอาด กว้าง สวยงาม น่านั่งกว่าเดิมเยอะมากเลยค่ะ

ร้านนี้จะเน้นหนักไปที่อาหารไทย หรือไทยฟิวชั่นนิดๆ มีอาหารจานแนะนำ เป็นส้มตำ เกี๊ยวห่อผักโขมอบชีสทอด ปลาต่าง ต้มแซ่บซึ่งรสชาติโดยรวมเท่าที่ทานมาก็ถือว่าร้านอยู่ในเกณฑ์ดีทีเดียวค่ะ อร่อยไม่ผิดหวัง เป็นอาหารไทยรสจัดจ้านดีมาก เข้มข้นเลยล่ะ

••พิกัติ&บรรยากาศ••
ร้านนี้ตั้งอยู่ในซอยสุขุมวิท103 หรืออุดมสุขย่านของกินของคนแถบนี้เลย เข้าจากปากซอยมาประมาณ 400 เมตรน่าจะได้ ร้านจะใหญ่โตเห็นง่ายมากอยู่ด้านขวามือ จะอยู่ตรงบริเวณด้านหน้าของคอนโด ชื่อบ้านอุดมสุข(ไม่แน่ใจชื่อนะ แต่ประมาณนี้อ่ะ แหะๆ) หาไม่ยากค่ะ หรือจะนั่งรุไฟฟ้าลงสถานีอุดมสุขก็ได้เดินเข้ามาถึงเหมือนกัน
แต่ถ้าขับรถมาก็มีที่จอดค่ะ อย่าลืมสแตมป์บัตรจอดรถที่ร้านด้วย ได้2 ชั่วโมง

••อาหารที่สั่งวันนี้••
- ส้มตำไทยใส่ปูรสจัด (80บาท)**
วันนี้ที่สั่ง สั่งเป็นรสจัดมาค่ะ ซึ่งร้านทำได้ดีมากๆๆ จนตกใจ อร่อยกว่าหลายๆร้านเลยทีเดียว รสชาติเปรี้ยว เค็ม เผ็ดดี กลมกล่อมสุดๆ เครื่องวัตถุดิบใหม่สะอาด เส้นมะละกอขูดมาเล็กดีน้ำเข้าเนื้อกรอบอร่อยค่ะ
(จานนี้ให้4/5ดาว)

- เนื้อปลาทอดซอสมะขาม (180บาท)*
จานนี้เป็นเนื้แปลาล้วนๆหั่นมาเป็นชิ่นพอดีคำ ไม่ติดก้างเลย ทานได้สบายมากค่ะ ทอดมากรอบบบมากๆ ราดน้ำคาราเมลจากซอสมะขามเปียกเคี่ยวกับน้ำตาลรสชาติดีมากกกเปรี้ยวๆหวานๆ โรยพริกทอดและกระเทียมทอดทานด้วยกันแล้วหอมมากๆๆค่ะ เราทานคู่กับพริกทอดด้วยได้รสเผ็ด เพิ่มความหอมแบบไทยๆดีมากเลย แนะนำๆ
(จานนี้ให้4/5ดาว)

- ยำถั่วพู (110บาท)
จานนี้ถั่วพูใส่กุ้งยำกับน้ำพริกเผา หอมหวานๆเผ็ดอ่อนๆ ทานกับไข่ต้มอร่อยมากเลยค่ะ ทานแล้วเคี้ยวมันๆถั่ว และถั่วพู แถมหอมกลิานพริกเผาที่ยำมาได้ดีมากจริงๆค่ะ
(จานนี้ให้4/5ดาว)

- แกงป่าไก่ (120 บาท)
จานนี้ก็ถึงเครื่องแกงป่าดีทีเดียว หอมกลิ่นสมุนไพรดีเลย แต่อาจจะไม่ได้เผ็ดมาก เป็นรสชาติกลางๆทุกคนทานได้ค่ะ ส่วนน้ำแกงข้นดี ชอบค่ะ อร่อยดีได้มาตรฐาน
(จานนี้ให้3.5/5ดาว)

- น้ำพริกปลาย่างผักลวก (120 บาท)
ชุดนี้เสริฟมายิ่งใหญ่มากค่ะ มีทั้งไข่ต้มและผักสด น้ำพริกก็ใหม่มาถ้วยใหญ่ดีมาก ราคาไม่แพงอีกต่างหาก น้ำพริกก็หอมกลิ่นปลาย่างดีค่ะ แต่รสชาติๆมีเผ็ดมากนักถ้าชอบทานเผ็ดอาจต้อวเคี้ยวพริกที่โรยมาให้ เพราะ คงสั่งทำใหม่ไม่น่าได้ น่าจะเป็นแบบทำเตรียมไว้อยู่แล้ว แต่รสชาติใช้ได้ค่ะ ทานได้ๆ
(จานนี้ให้3/5)

วันนี้ทานไป700++ ซึ่งถือว่าราคาสมเหตุสมผล ปริมาณอาหารต่อจานให้เยอะ รสชาติดี วัตถุดิบดี ที่สั่งมาวันนี้อร่อยทุกอย่างค่ะ การบริการก็ใช้ได้ด้วย ร้านนี้แม้ถึงย้ายมาที่ใหม่ลูกค้าก็ยังแน่นเหมือนเดิมเลย 

ถ้าเข้ามาทานในวันที่เป็น weekend ควรจองล่วงหน้าค่ะ เพราะ ตอนเรามาไม่ได้จองแต่มาเร็วเลยได้ที่นั่ง แต่อีกแป๊บนึงคนมารอคิวหน้าร้านกันเลยทีเดียว